
ACORD 313/2006, DE 7 DE NOVEMBRE, DEL PLE DEL CONSELL DE 

L’AUDIOVISUAL DE CATALUNYA

Expedient núm. Exp. 11/A/2006  sixties- Negoci jurídic de Televisió del Ripollès, SL
1. El 27 de setembre de 2006 va tenir entrada (registre d’entrada 1840/2006) en aquest Consell de l’Audiovisual de Catalunya l’escrit de la Subdirecció General de Mitjans Audiovisuals, signat pel coordinador de relacions amb el CAC, per tal de trametre una còpia de l’escriptura presentada per la societat Televisió del Ripollès, SL per tal d’acreditar el compliment de la condició continguda en l’Acord del Govern de la Generalitat, GOV/66/2006, de 18 de juliol, a la qual el Govern va subjectar l’eficàcia de l’adjudicació en favor de l’ esmentada societat d’una concessió per a la prestació del servei públic de televisió digital, en règim de gestió indirecta, del programa núm. 3 del canal 51 amb referència TL04GI de la demarcació d’Olot.

2. La condició a què es fa esment en l’anterior fet estableix que «l’adjudicació resta condicionada al fet que la societat Televisió del Ripollès, SL, acrediti en el termini de tres mesos des de la notificació d’aquest Acord, la realització dels negocis o actes jurídics idonis que assegurin el compliment dels requisits previstos a l’article 19 de la Llei 10/1988, de 3 de maig, de televisió privada, en els termes que determina l’informe preceptiu i vinculant del Consell de l’Audiovisual de Catalunya de data 21 de juny de 2006, relatiu a l’oferta tècnica continguda al sobre B, presentada pels licitadors en el procés d’adjudicació de concessions per a l’explotació del servei públic de televisió digital local, i que es reprodueixen a la part dispositiva d’aquest Acord».

3. Aquest informe s’emet a l’empara de la lletra c de l’article 10 de la Llei 2/2000, de 4 de maig, del Consell de l’Audiovisual de Catalunya, que també va fonamentar l’emissió de l’informe preceptiu i vinculant en relació amb l’oferta tècnica continguda al sobre B, presentada pels licitadors en el procés d’adjudicació de concessions per a l’explotació del servei públic de televisió digital local.

DE CONFORMITAT amb el que disposen la lletra c de l’article 10 de la Llei 2/2000, de 4 de maig, del Consell de l’Audiovisual de Catalunya modificada mitjançant la Llei 31/2002, de 30 de desembre, de mesures fiscals, administratives i de l’ordre social, i la Llei 3/2004, de 28 de juny, i els apartats 4 i 6 de l’article 31 de l’Estatut orgànic i de funcionament del Consell de l’Audiovisual de Catalunya,

El Ple del Consell de l'Audiovisual de Catalunya, ha adoptat els següents,

ACORDS

1. Aprovar l’informe preceptiu i vinculant relatiu a l’acreditació, dins de termini, per part de Televisió del Ripollès, SL, de la realització del negoci jurídic idoni que assegura el compliment dels requisits previstos en l’article 19 de la Llei de l’Estat 10/1988, de 3 de maig, de televisió privada, a què es refereix la condició establerta en l’Acord del Govern de la Generalitat GOV/66/2006 de 18 de juliol d’adjudicació d’una concessió per a la prestació del servei públic de televisió digital, en règim de gestió indirecta, del programa núm. 3 del canal 51 amb referència TL04GI de la demarcació d’Olot.

2.  Notificar aquest Acord al Govern de la Generalitat.
Barcelona, 7 de novembre de 2006
Josep M. Carbonell i Abelló 


Rafael Jorba i Castellví
President

